OpenLLM-France/wikimedia huggingface dataset:
# Dexícrates

Dexícrates (en llatí Dexicrates, en grec antic Δεξικράτης) fou un poeta còmic atenenc de la nova comèdia que es podria situar al segle IV o III aC.
D'ell només es conserven dues línies que cita Ateneu de Naucratis (Deipnosophistae 3. 124b) de la seva obra Ὑφ 'ἑαυτῶν πλανώμενοι. L'enciclopèdia Suides diu que Dexícrates era originari d'Atenes. El gramàtic Eli Herodià el menciona breument.

## Referències

* ↑ Dexicrates a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 995

## Bibliografia

* Hidber, Thomas (Berne). "Dexicrates." Brill's New Pauly. Antiquity volumes edited by: Hubert Cancik and, Helmuth Schneider. Brill Online, 2015. Reference. 1 d'abril del 2015 <http://referenceworks.brillonline.com/entries/brill-s-new-pauly/dexicrates-e316110>
# Janneyrias

Janneyrias és un municipi francès, situat al departament de la Isèra i la regió d'Alvèrnia-Roine-Alps.
# Asperula arvensis

Asperula arvensis L., és una planta perenne dins la família rubiàcia. Es distingeix de la resta d'espècies del seu gènere pel fet de tenir les flors de color blau. És planta nadiua de la regió mediterrània i eurosiberiana, incloent-hi els Països Catalans. A Europa es distribueix pel sud del continent.

## Sinònims

* Galium sherardiiflorum E.H.L.Krause in Sturm, Deutschl. (1904).
* Galium arvense (L.) F.Herm. (1956).
* Asperula dubia Willd. ex Roem. i Schult. (1827).

## Referències

* ↑ Sinònims a Kew
* ↑ Asperula arvensis a PlantList/
# Witu

* Aquest article tracta sobre la ciutat de Kenya. Si cerqueu l'antic soldanat, vegeu «Wituland».
Witu és una petita ciutat amb mercat (1.322 hab. el 1999)) a la Província Costanera de Kenya, a l'est d'Àfrica. És a 5 quilòmetres a l'oest de l'àrea protegida de Witu Forest. Antigament fou la capital del sultanat Witu. La ciutat és a la carretera C-112 entre Mkunumbi, 33 quilòmetres a l'est, i Garsen, 44 quilòmetres a l'oest. Una carretera secundària du cap al sud a la ciutat costanera de Kipini a 21 quilòmetres.

## Notes

* ↑ Witu (Approved), United States National Geospatial-Intelligence Agency
* ↑ «Urban Poverty Estimates For Kenya's Provinces, Districts, Divisions and Locations». Arxivat de l'original el 2011-07-18. [Consulta: 18 desembre 2015].
* ↑ Hennig, Rainer Chr. «German Wituland, a colonial rarity». afrol News, 2004. Arxivat de l'original el 7 d’abril 2004. [Consulta: 18 desembre 2015].
* ↑ Trillo, Richard. The Rough Guide to Kenya. Londres: Penguin, 2010, p. 474-475. ISBN 978-1-84836-973-3.
# Betelu

Betelu és un municipi de Navarra, a la comarca de Norte de Aralar, dins la merindad de Pamplona.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 334 | 340 | 346 | 348 | 350 | 342 | 331 | 335 | 346 | 346 | 345 |
| Fonts: Betelu i Institut d'Estadística de Navarra |||||||||||
# Dècada del 1500 aC

Resum dels esdeveniments de la dècada del 1500 aC:

## Esdeveniments

* 1502 aC Mort de Tuthmosis II i tercera successió complicada en no tenir fills mascles legítims. El seu bastard Tuthmosis III, menor d'edat, es proclamat rei havent de casar amb la seva germana Nefrure, i quedant sota la regència de la reina vídua Hatshepsut, que dominarà la política egípcia dues dècades.
* Vers 1500 aC, mort del rei cassita de Khana i Babilònia, Kashtiliash III; puja al tron el seu germà Ulamburiash, rei del País de la Mar, que reuneix sota el seu ceptre tots els territoris controlats pels cassites
* Vers 1500 aC Regnat de Kibiteshup al regne d'Arrapha o Arrapkha (Arapkha), vassall de Mitanni
* Període de conflictes entre Assíria i Mitanni
* Suposada fundació en aquesta època d'un regne matriarcal anomenat de les Amazones, a la regió de Trebisonda, amb capital a Temiscima; seria un regne d'origen escita o proto-escita; només s'esmenta a fonts gregues que assenyales com a reines a Pintesilea, Hipolita i Antiopa.
* Mercuri a les tombes egípcies
* Inici de la civilització micènica
* Inici de la composició dels Vedes

## Personatges destacats

* Hatshepsut
# Dephomys defua

Dephomys defua és una espècie de mamífer rosegador de la família dels múrids. Viu a Costa d'Ivori, Ghana, Guinea, Libèria i Sierra Leone. Els seus hàbitats naturals són les selves de plana i montanes, així com els boscos secundaris de sòl pantanós. Es desconeix si hi ha cap amenaça significativa per a la supervivència d'aquesta espècie. A principis del segle xxi, l'antiga espècie D. eburneae fou reclassificada com a sinònim de D. defuae, fet que convertí el gènere Dephomys en monotípic.

## Referències

* ↑ Taylor, P. J. Dephomys defua. UICN 2016. Llista Vermella d'espècies amenaçades de la UICN, edició 2016, consultada el 2 gener 2018.
# Ventall de soca

Bolets anuals, coriacis i sempre amb esponja al revers, ja sigui amb porus, porus allargats o lamel·lats; barrets en forma de ventall i sèssils; solitaris o agrupats en grans colònies, però mai naixent d’una base comuna. La carn o context pot ser de tons clars o bé fosca. Creixen sobre fusta o arrels enterrades, sovint de planifolis.

## Espècies de ventalls de soca

Les espècies més corrents de ventalls de soca són:

### Ventalls de soca de carn clara

* Amaropostia stiptica, ventall de soca amarg
* Daedaleopsis confragosa, ventall de soca aspre
* Tyromyces lacteus, ventall de soca blanc
* Cyanosporus caesius, ventall de soca blau
* Daedaleopsis nitida, ventall de soca brescat
* Bjerkandera adusta, ventall de soca cremat
* Trametes betulina, ventall de soca de bedoll
* Trametes versicolor, ventall de soca de colors
* Trametes suaveolens, ventall de soca fragant
* Trametes gibbosa, ventall de soca geperut
* Trametes hirsuta, ventall de soca hirsut
* Trametes ochracea, ventall de soca ocraci
* Trametes pubescens, ventall de soca vellutat
* Cerrena unicolor, ventall de soca grisenc
* Ganoderma resinaceum, ventall de soca lacat
* Trichaptum abietinum, ventall de soca lila d’avet
* Trichaptum fuscoviolaceum, ventall de soca lila de pi
* Trichaptum biforme, ventall de soca lila de surera
* Leptoporus mollis, ventall de soca tou
* Daedaleopsis tricolor, ventall de soca tricolor

### Ventalls de soca de carn fosca

* Hapalopilus rutilans, ventall de soca rutilant
* Pycnoporellus fulgens, ventall de soca taronja
* Pycnoporus cinnabarinus, ventall de soca vermell

## Referències

* 1 2 Gràcia, Enric. La Clau dels Bolets: Identifica'ls de la mà d'Enric Gràcia, Vol. I, p:137. El Papiol: efadós, 2021.
* ↑ Llistosella, Jaume. «Mòdul Fongs. Banc de Dades de Biodiversitat de Catalunya. Generalitat de Catalunya i Universitat de Barcelona.», 2013.
* ↑ Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
# Aspern (pel·lícula)

Aspern és una pel·lícula francesa-portuguesa dirigida per Eduardo de Gregorio, estrenada el 1985, basada en la novel·la de Henry James Els papers d'Aspern i remake de la pel·lícula estatunidenca The Lost Moments. Els exteriors foren rodats a Portugal.

## Sinopsi

Una editorial francesa delega a Lisboa un dels seus experts, Jean Decaux, amb l'objectiu de posar-se a les mans de documents inèdits del desaparegut Jeffrey Aspern, famós novel·lista dels anys 1930. Els editors entenen que aquests papers estan en mans de Juliana Barther, l'amant d'Aspern, a casa de la qual va morir l'escriptor. Utilitzant subterfugis, Jean convenç a la Juliana de llogar-li una habitació. Viu com una reclusa amb la seva neboda Tita, una soltera austera. No obstant això, Jean estableix vincles d'amistat amb aquesta, li revela el motiu de la seva presència i obté la seva ajuda en les seves investigacions. Però, després de ser sorprès per la Juliana mentre remenava les seves pertinences, marxa de casa perquè el temps tranquil·litzi l'esdeveniment. Quan torna, la Tita li diu que la Juliana és morta i que està en possessió dels famosos manuscrits. Aleshores li ofereix un tracte estrany: a canvi dels cobejats papers, vol trobar la felicitat convertint-se en la seva dona. Quan es nega, de seguida crema tots els manuscrits.

## Repartiment

* Jean Sorel: Jean Decaux
* Bulle Ogier: Tita
* Alida Valli: Juliana Barther
* Ana Marta: Anna
* Teresa Madruga: Olimpia
* Humbert Balsan: l'éditor

## Estrena

La pel·lícula fou presentada a la Quinzena dels Directors del 35è Festival Internacional de Cinema de Canes.

## Referències

* ↑ Eduardo de Gregorio obituary, The Guardian, 19 d'octubre de 2012
* ↑ Aspern a Time Out
* ↑ «Site de la Quinzaine des réalisateurs : Quinzaine 1982». Arxivat de l'original el 2016-03-30. [Consulta: 15 desembre 2022].
# Pere de Centelles Riu-sec i Folch de Cardona

Pere de Centelles Riu-sec i Folch de Cardona (Oliva, 1537 $^{(Gregorià)}$ - 3 de maig de 1569 $^{(Gregorià)}$)) fou un noble del Regne de València, baró de Nules i quart comte d'Oliva.

## Biografia

Fill Francesc Gilabert de Centelles Riu-sec i Fernández de Heredia i de Maria Folch de Cardona, filla de Ferran Folch de Cardona, II duc de Cardona i la seua esposa Francisca Manrique de Lara.
Fou batejat el 4 d'agost a l'església de Santa Maria la Major d'Oliva, i contragué matrimoni amb Joana Hipòlita de Zúñiga i Requesens, germana de Lluís de Requesens i de Zúñiga i filla de Juan de Zúñiga-Avellaneda y Velasco, segon de la casa dels Comtes de Miranda del Castañar, i Estefania de Requesens. No tingueren descendència.
Pere de Centelles era de naturalesa malaltissa i feble, i per la possibilitat de morir sense successió, feu testament el 17 de gener de 1559 al seu palau d'Oliva. Morí deu anys després, foll i sense descendència al mateix palau, el 3 de maig de 1569, amb només 32 anys. El títol l'heretaren pro indiviso les seues germanes Magdalena, Anna i Felipa, després d'un plet amb els seus cosins.

## Referències

* ↑ DDAA, 1997, p. 66.
* 1 2 3 DDAA, 1997, p. 69.

## Bibliografia

* DDAA. El Palau dels Centelles d'Oliva: recull gràfic i documental. Associació Cultural Centelles i Riu-sech, 1997. ISBN 84-6056972-1.
# Betes i films

Betes i films va ser un programa de vídeos domèstics dirigit per La Trinca que es va estrenar a TV3 el 26 de juliol del 1990.
Sobre la base de l'èxit que havia obtingut entre el públic nord-americà la producció de la cadena ABC The funniest home video of America, la productora Gestmusic-Endemol va crear aquest espai per a TV3, que va assolir autèntics rècords d'audiència a Catalunya en les dues temporades que va estar en antena.
Al programa s'emetien els vídeos domèstics enviats per particulars. Els millors entraven en concurs i era el públic del plató qui decidia quins eren els millors dels diferents apartats del concurs. En total, a cada programa es repartia prop d'un milió de pessetes en premis i els millors vídeos passaven a la final.
Pel programa van desfilar diversos presentadors, com ara Rosa Maria Sardà, Àngels Gonyalons, Mònica Randall, Mercè Arànega, Ariadna Gil, Carme Conesa i Xavier Sardà, per ordre cronològic. L'èxit fou tan gran que es va vendre el format a tota la FORTA. Aquella versió, en castellà i que es va rodar als estudis de Burjassot de Canal 9, es va anomenar Olé tus vídeos, i fou emesa també a TVG, ETB 2, Canal Sur i Telemadrid.

## Referències

* ↑ «Gestmusic - Betes i films». [Consulta: 30 gener 2018].
* ↑ «La misma idea en 'Betes i films', de TV3» (en castellà). El País, 25-10-1990. [Consulta: 30 gener 2018].
* ↑ NacióDigital. «Rosa Maria Sardà, caràcter i personalitat per al Premi Gaudí d'honor 2016 | NacióDigital». [Consulta: 6 maig 2020].
* ↑ Cirbián, Txerra. «Xavier Sardà: un animal televisiu», 14-10-2017. [Consulta: 6 maig 2020].
* ↑ «Betes i films». [Consulta: 6 maig 2020].

## Enllaços externs

* Fragment de Betes i films
* Un altre fragment de Betes i films
# Dècada del 1490
## Esdeveniments

* Publicació de Tirant lo Blanc
* Descobriment d'Amèrica i Tractat de Tordesillas
* Final de la Reconquesta
* Guerres d'Itàlia
* Derrota definitiva dels guanxes davant els espanyols
* Auge dels clàssics a Europa, la majoria distribuïts des de Venècia, fet que donarà inici a l'humanisme
* Avalots contra els jueus a diferents ciutats europees

## Personatges destacats

* Naod, rei etíop
* Cristòfol Colom
* Gonzalo Jiménez de Cisneros
* Leonardo da Vinci
* Michelangelo Buonarroti
* Joana I de Castella
* Vasco da Gama
* Cèsar Borja
* Ferran el Catòlic i Isabel I de Castella
# Dries De Bondt

Dries De Bondt (Bornem, 4 de juliol de 1991) és un ciclista belga, professional des del 2014. Actualment corre a l'equip Decathlon–AG2R La Mondiale Team.
En el seu palmarès destaca el Campiona nacional belga en ruta del 2020 i, sobretot, una etapa al Giro d'Itàlia del 2022.

## Palmarès

* 2014
** Vencedor d'una etapa de la Volta al Brabant flamenc
* 2015
** 1r al Gran Premi Stad Sint-Niklaas
* 2016
** 1r a la Halle-Ingooigem
** Vencedor d'una etapa de la Ronda de l'Oise
* 2019
** 1r a la Halle-Ingooigem
** 1r al Memorial Rik Van Steenbergen
* 2020
** Campió de Bèlgica en ruta
** Vencedor d'una etapa a l'Étoile de Bessèges
* 2022
** Vencedor d'una etapa al Giro d'Itàlia
* 2023
** 1r a l'Antwerp Port Epic

### Resultats al Giro d'Itàlia

* 2021. 91è de la classificació general
* 2022. 109è de la classificació general. Vencedor d'una etapa

## Referències

* ↑ esport3. «El belga De Brondt guanya l'etapa i Carapaz segueix líder del Giro», 26-05-2022. [Consulta: 9 juliol 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Dries De Bondt a ProCyclingStats
# Victor Pernac

Victor Pernac (Marsella, 23 de desembre de 1921) va ser un ciclista francès que fou professional entre 1939 i 1951.

## Palmarès

* 1939
** Vencedor d'una etapa al Tour du Sud-Est
* 1941
** 1r al Gran Premi Espéraza
* 1945
** 1r a la Marsella-Toló-Marsella

### Resultats al Tour de França

* 1947. Abandona (3a etapa)
* 1948. Abandona (4a etapa)

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
# Asperugo procumbens

Asperugo procumbens és una espècie de planta dins el gènere monotípic Asperugo de plantes amb flors dins la família boraginàcia. És una planta nadiua d'Europa però ha estat introduïda en molts altres llocs del món. Als Països Catalans, principalment als estatges subalpí i montà, es troba en parts de Catalunya i del País Valencià, però manca a les Balears.

## Descripció

Planta que arriba a fer fins a 50 cm d'alt. La tija i les branques són fistuloses. La làmina de la fulla fa 20-80 x 6-19 mm (incloent-hi el pecíol), amb pèls a les dues bandes de la fulla. Corol·la blava de 2-4 mm de llargada. Fruits en núcules de 2,5-3 mm de llargada.

## Distribució i hàbitat

Planta nitròfila, ruderal, arvense, viària, es presenta en substrat bàsic, sovint en terrenys calcaris, de marga i guixos, és més rara en sòls sorrencs; viu en altituds de 100-2.300 metres a Europa, oest d'Àsia, nord d'Àfrica i península Ibèrica, excepte l'oest.

## Referències

* ↑ Asperugo procumbens a PlantList
* ↑ Bolòs i Vigo flora dels Països Catalans

## Enllaços externs

* Jepson Manual Treatment.
# Partit Solidari de l'Afganistan

El Partit Solidari de l'Afganistan (PSA), en dari حزب همبستگی افغانستان, és un partit democràtic que va ser fundat el 17 d'abril de 2004 a Kabul sota el lideratge d'enginyer Abdul Khaleq Nemat, i és un dels cent partits registrats en el marc del Ministeri de Justícia d'Afganistán.
Els objectius del PSA són els següents: Un Afganistan independent, lliure, democràtic i íntegre, la unitat nacional basada en l'establiment de democràcia i laïcisme, igualtat de drets entre dona i home i totes les ètnies del país, lluitar contra qualsevol tipus de fonamentalisme i intervenció estrangera, la retirada immediata de les tropes invasores nord-americanes i de l'OTAN del país. El PSA lluita per la llibertat, independència, democràcia i la justícia social i reconeix l'Afganistan com un país envaït i governat per un Govern titella.
Hambastagi Ghag: és un òrgan publicitari del PSA que expressa la ideologia i la política del Partit. Aquesta revista es publica amb la finalitat de promoure el nivell de coneixement de la gent i aclariment de les mentalitats d'aquesta. No obstant això, a causa dels problemes econòmics després de la publicació de la revista número 17 la seva edició ha estat cessada.

## Referències

* ↑ Página oficial del Partido Solidario Afganistán Arxivat 2014-12-20 a Wayback Machine..
* ↑ «Interview with Hafiz Rasikh, member of Solidarity Party of Afghanistan, on upcoming elections». Solidarity Party of Afghanistan/Osservatorio Afghanistan, 10-02-2014. Arxivat de l'original el 14 d’abril 2014. [Consulta: 19 desembre 2021].
* ↑ https://web.archive.org/web/20141220025930/http://www.hambastagi.org/new/espanol.html
# Walter Arnott

Walter Arnott (12 de maig de 1861 - 18 de maig de 1931), també anomenat Wattie Arnott, fou un futbolista escocès de la dècada de 1890.
Pel que fa a clubs, defensà els colors de Queen's Park. Fou internacional amb la selecció d'Escòcia.

## Referències

* ↑ Joyce, Michael. Football League Players' Records 1888 to 1939. Nottingham: Tony Brown, 2012, p. 11. ISBN 190589161X.
* ↑ «Scottish Football Association». [Consulta: 30 desembre 2016].
* ↑ «Celtic Player Walter Arnott Details». [Consulta: 30 desembre 2016].
* ↑ Cairney, John. A Scottish Football Hall of Fame (en anglès). Random House, 2011-04-15. ISBN 9781780570594.
* ↑ «Third Lanark Player Arnott Details». [Consulta: 11 gener 2017].
* ↑ «QPFC.com - A Historical Queen's Park FC Website». Arxivat de l'original el 8 de setembre 2018. [Consulta: 30 desembre 2016].
# Districte de María Parado de Bellido

El districte de María Parado de Bellido és un dels sis districtes de la província de Cangallo, al Perú.
Les persones del districte són principalment ciutadans indígenes d’origen quítxua. El quítxua és la llengua que la majoria de la població (96,64%) va aprendre a parlar durant la infància; el 3,32% dels residents van començar a parlar usant la llengua espanyola (cens del Perú de 2007).
Rep el nom de María Parado de Bellido (5 de juliol de 1777 - 11 de maig de 1822), una revolucionària indígena peruana que va lluitar per la independència d'Espanya.

## Referències

* ↑ inei.gob.pe Arxivat 2013-01-27 a Wayback Machine. INEI, Peru, Censos Nacionales 2007, Frequencias: Preguntas de Población: Idioma o lengua con el que aprendió hablar (in Spanish)
* ↑ André, Nelly. «"Les femmes, ces libératrices" ou la participation des femmes dans les luttes pour l'indépendence de l'Amérique latine». A: Serme. 1812 in the Americas (en francès). Cambridge Scholars Publishing, 2015, p. 76–77. ISBN 9781443882934. André, Nelly (2015). ""Les femmes, ces libératrices" ou la participation des femmes dans les luttes pour l'indépendence de l'Amérique latine". In Serme, Jean-Marc (ed.). 1812 in the Americas (in French). Cambridge Scholars Publishing. pp. 76–77. ISBN 9781443882934. Retrieved 5 September 2018.
# Aspes de Santa Eulàlia

Les aspes de Santa Eulàlia són un dolç en forma de creu en aspa, de pasta de brioix ensucrada i decorada amb cireres confitades. És una menja típica de la festivitat de Santa Eulàlia, copatrona de Barcelona, i es reparteix amb xocolata abans de la processó de les Laies, quan els assistents esperen que les gegantes es concentrin per començar la desfilada. Alguns forns de Ciutat Vella i Sarrià també n'elaboren expressament i els venen durant la jornada.
La creu en forma d'aspa s'atribueix a santa Eulàlia perquè la tradició explica que va patir el martiri final en una creu; per això generalment apareix amb la imatge de la santa en les representacions que se'n fan.

## Referències

* 1 2 «Aspes de Santa Eulàlia». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Isachne

Isachne és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Isachne angustifolia Nash
* Isachne apoensis Elmer
* Isachne brassii Hitchc.
* Isachne glaziovii Hack.
* Isachne leersioides Griseb.
* Isachne micrantha Merr.
* Isachne pauciflora Hack.
* Isachne petelotii A. Camus
* Isachne stricta Elmer
# Pedro Fermín Iriberry Oliber

Pedro Fermín Iriberry Oliber (Madrid, 1777 - Úbeda, mitjans del segle xix) fou un militar espanyol, corregidor slcalde d'Alacant durant la dècada ominosa.
Era fill d'un funcionari administrador de rendes provincials, i va ingressar a l'exèrcit espanyol el 1794 a la Corunya com a cadet de cavalleria. El 1800 va ascendir a tinent de carrabiners i va lluitar en la guerra del francès, després de la qual fou ascendit a brigadier i nomenat governador militar d'Oriola. Durant el trienni liberal fou destituït i confinat a Toledo. Allí va organitzar una conspiració antiliberal que va fracassar, raó per la qual fou novament confinat a Almonacid de Zorita. Es va unir als Cent Mil Fills de Sant Lluís però fou ferit i fet presoner a Badajoz. Fou alliberat pels absolutistes quan era a punt de ser afusellat.
Com a recompensa per la seva lleialtat el desembre de 1823 fou nomenat alcalde corregidor d'Alacant. Absolutista convençut. es va distingir per la seva ferotgia en perseguir els liberals, el control policíac i el restabliment dels Voluntaris Reialistes. El 1826 va ordenar l'afusellament d'Antonio Fernández Bazán i els seus companys a Oriola. Cap el 1829 comença a interessar-se més en temes urbanístics i el 1830 és ascendit a mariscal de camp.
Fou destituït en desembre de 1832 i nomenat alcalde militar de Granada. En setembre de 1834, mort Ferran VII d'Espanya fou destituït i destinat a Sevilla, on fou confinat sota vigilància per si decidia unir-se als carlins, però no ho va fer. L'última notícia que es té d'ell és de 1848, quan va rebre permís per acompanyar la seva esposa malalta a Úbeda.

## Referències

* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.284. ISBN 9788495484802.
* ↑ La Explanada. De patatal a paseo Arxivat 2018-11-05 a Wayback Machine., Benjamin Llorens, a hojadellunes.com
* ↑ El paladín del altar y el trono Arxivat 2016-06-18 a Wayback Machine., Gerardo Muñoz Lorente, 20 de juliol de 2015
# Voznessénskoie

Voznessénskoie (en rus: Вознесенское) és un poble del krai de Khabàrovsk, a Rússia, que el 2012 tenia 1.958 habitants.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Ben Koken

Ben Koken (Grevenbicht, Sittard-Geleen, 9 d'agost de 1950) va ser un ciclista neerlandès, que fou professional entre 1973 i 1978. El seu major èxit esportiu fou una victòria d'etapa a l'Olympia's Tour

## Palmarès

* 1970
** Vencedor d'una etapa de l'Olympia's Tour
* 1972
** 1r al Campionat dels Països Baixos amateur
** Vencedor d'una etapa del Grand Prix de l'Avenir

### Resultats al Tour de França

* 1975. Abandona (13a etapa)

## Enllaços externs

* Fitxa de Ben Koken a sitiodeciclismo.net
* Fitxa de Ben Koken a museociclismo.it
* Fitxa de Ben Koken a cyclebase.nl
# Districte de Massinga

El districte de Massinga és un districte de Moçambic, situat a la província d'Inhambane. Té una superfície 7.458 kilòmetres quadrats. En 2007 comptava amb una població de 184.531 habitants. Limita al nord amb els districtes de Vilankulo i Inhassoro, a l'est amb l'oceà Índic, al sud amb el districte de Morrumbene i a l'oest amb el districte de Funhalouro.

## Divisió administrativa

El districte està dividit en dos postos administrativos (Massinga i Chicomo), compostos per les següents localitats:
* Posto Administrativo de Chicomo:
** Chicomo
** Malamba
* Posto Administrativo de Massinga:
** Guma
** Liondzane
** Rovene

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].